ক্রিশ্চিয়ান চার্লস ফিলিপ বেল (); জন্ম: ৩০ জানুয়ারি ১৯৭৪) হলেন একজন ইংরেজ অভিনেতা। তিনি উভয় ব্লকবাস্টার চলচ্চিত্র ও স্বাধীন প্রযোজক এবং শিল্প ঘরনার থেকে ছোট প্রকল্পে অভিনয় করেন।  ওয়েলসের হ্যাভারফোর্ডওয়েস্টে জন্মগ্রহণকারী বেল ১৩ বছর বয়সে স্টিভেন স্পিলবার্গের যুদ্ধভিত্তিক চলচ্চিত্র এম্পায়ার অব দ্য সান (১৯৮৭)-এ প্রথম অভিনয় করেন। এক দশক বিভিন্ন চলচ্চিত্রে প্রধান ও পার্শ্ব চরিত্রে অভিনয় করার পর তিনি আমেরিকান সাইকো চলচ্চিত্রে সিরিয়াল কিলার প্যাট্রিক বেটম্যান চরিত্রে অভিনয় করে অধিকতর খ্যাতি অর্জন করেন। ২০০৪ সালে তিনি মনস্তাত্ত্বিক রোমহষর্ক চলচ্চিত্র দ্য মেশিনিস্ট-এ অভিনয়ের জন্য ৬৩ পাউন্ড ওজন কমান। ছয় মাসের মধ্যে তিনি ক্রিস্টোফার নোলান পরিচালিত সুপারহিরো চলচ্চিত্র ব্যাটম্যান বিগিনস (২০০৫)-এ ব্যাটম্যান চরিত্রে অভিনয়ের জন্য ১০০ পাউন্ড ওজন বাড়ান। তিনি পরবর্তী কালে একই চরিত্রে এর অনুবর্তী পর্ব দ্য ডার্ক নাইট (২০০৮) ও দ্য ডার্ক নাইট রাইজেস (২০১২) চলচ্চিত্রেও অভিনয় করেন।   প্রথম জীবন  ক্রিশ্চিয়ান বেল ইউরোপের ওয়েল্‌সে্‌ জন্মগ্রহণ করেন। তার মা জেনি (বিবাহ-জেমস) হলেন একজন সার্কাস অভিনয়কারী এবং তার পিতা ডেভিড বেল হলেন একজন উদ্যোক্তা, বাণিজ্যিক পাইলট এবং প্রতিভা ম্যানেজার।Christian Bale profile at FilmReference.com. ক্রিশ্চিয়ান বেলের পরিবারে মা-বাবাসহ তিন বোন রয়েছে। তার মা হলেন ইংরেজ এবং তার পিতা দক্ষিণ আফ্রিকায় ইংরেজ পিতামাতার কাছে জন্মগ্রহণ করেন; বেল অভিহিত করেছেন, "আমি ওয়েলসে জন্মগ্রহণ করেছি কিন্তু আমি ওয়েলশ নই - আমি একজন ইংরেজ"। তিনি তার শৈশব অতিবাহিত করেন ওয়েল্‌স্‌, সারে, ইংল্যান্ডের ডরসেট, এবং পর্তুগাল। বেল স্বীকার করেছেন যে ঘন স্থানান্তর তার কর্মজীবনের পছন্দের উপর উল্লেখযোগ্য প্রভাব ছিল। তিনি বোর্ন্মাথ স্কুলে পড়াশোনা করেন, কিন্তু ১৬ বছর বয়সে তিনি স্কুল ত্যাগ করেন।   কর্মজীবন  ২০১০-বর্তমান থাম্ব|250px|২০১১ সালে ৮৩তম একাডেমি পুরস্কারে অস্কার হাতে বেল, ন্যাটালি পোর্টম্যান, মেলিসা লিও ও কলিন ফার্থ। বেল মার্ক ওয়ালবার্গের সাথে ডেভিড ও. রাসেলের ২০১০-এর নাট্যধর্মী চলচ্চিত্র দ্য ফাইটার-এ অভিনয় করেন। এই চলচ্চিত্রে ডিকি একলুন্ড চরিত্রের জন্য তিনি ৩০ পাউন্ড ওজন কমান এবং এতে কাজের জন্য ব্যাপক সমাদৃত হন। এই চলচ্চিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কারসহ ত্রিশের অধিক পুরস্কার লাভ করেন।  বেল দ্য ফাইটার-এর পর পুনরায় ডেভিড ও. রাসেলের পরিচালনায় আমেরিকান হাসল চলচ্চিত্রে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। আমেরিকান হাসল-এর আরভিং রোজেনফেল্ড চরিত্রের জন্য তিনি ৪৩ পাউন্ড ওজন বাড়ান, মাথার চুল কামিয়ে ফেলেন এবং উচ্চতা ৩ ইঞ্চি কমানোর জন্য শ্রান্ত অলস ভঙ্গিতে দাঁড়াতেন। রবার্ট ডি নিরো এই চলচ্চিত্রে ক্ষণিক চরিত্রে অভিনয় করেন, তিনি প্রথমে তাকে চিনতে পারেননি।   তথ্যসূত্র   বহিঃসংযোগ               বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ইংরেজ অভিনেতা বিষয়শ্রেণী:২১শ শতাব্দীর ইংরেজ অভিনেতা বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ শিশু অভিনেতা বিষয়শ্রেণী:মার্কিন যুক্তরাষ্ট্রে ইংরেজ প্রবাসী বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী বিষয়শ্রেণী:এম্পায়ার পুরস্কার বিজয়ী বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:স্যাটার্ন পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন যুক্তরাষ্ট্রে ইংরেজ অভিবাসী বিষয়শ্রেণী:বোর্নমাথের ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন কণ্ঠাভিনেতা বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক